b'\n_START_ARTICLE_\nHMS Douglas\n_START_SECTION_\nPalvelus\n_START_PARAGRAPH_\nHMS Douglas valmistui 30. elokuuta 1918, mink\xc3\xa4 j\xc3\xa4lkeen se osallistui ensimm\xc3\xa4isen maailmansodan lopun tapahtumiin. Alus siirrettiin 1921 Rosythin reserviin, josta se palasi palvelukseen 1939 osallistuakseen reservilaivaston katselmukseen Weymouthissa miehitettyn\xc3\xa4 reservil\xc3\xa4isill\xc3\xa4. Katselmuksen j\xc3\xa4lkeen alus palasi palvelukseen._NEWLINE_HMS Douglas siirrettiin elokuussa 13. H\xc3\xa4vitt\xc3\xa4j\xc3\xa4laivueeseen Gibraltarille, jonne se saapui syyskuussa aloittaen saattueiden suojaamisen sek\xc3\xa4 partioinnin l\xc3\xa4ntisell\xc3\xa4 V\xc3\xa4limerell\xc3\xa4. Alus liittyi 18. joulukuuta saattueeseen HG11 yhdess\xc3\xa4 sluuppi HMS Sandwichin sek\xc3\xa4 kahden Ranskan laivaston h\xc3\xa4vitt\xc3\xa4j\xc3\xa4n kanssa. Se erkani saattueesta seuraavana p\xc3\xa4iv\xc3\xa4n\xc3\xa4._NEWLINE_HMS Douglas liittyi 18. helmikuuta 1940 saattueeseen OG15F yhdess\xc3\xa4 HMS Aberdeenin kanssa. Alus erkani 22. helmikuuta saattueesta sen saavuttua Gibraltarille. Aluksen viirinumero vaihdettiin toukokuussa I90:ksi. Se m\xc3\xa4\xc3\xa4r\xc3\xa4ttiin kes\xc3\xa4kuussa Gibraltarille Force H:hon osastoa perustettaessa._NEWLINE_HMS Douglas seurasi hein\xc3\xa4kuussa Ranskan laivaston toimia Oranissa Ranskan antauduttua. Alus siirrettiin kuukauden lopulla Kotilaivastoon Scapa Flowhun._NEWLINE_HMS Douglas suojasi joulukuussa 1. Miinanlaivuetta yhdess\xc3\xa4 HMS Bathin, HMS St. Albansin ja HMS Keppelin kanssa (operaatio SN10A). Alus suojasi tammikuussa 1941 uudelleen 1. Miinalaivuetta operaatiossa SN6, jolloin laskettiin miinoja F\xc3\xa4rsaarten etel\xc3\xa4- ja pohjoispuolelle._NEWLINE_HMS Douglas liitettiin helmikuussa  2. Saattajaryhm\xc3\xa4\xc3\xa4n HMS Veteranin, HMS Leamingtonin, HMS Skaten, HMS Saladinin, HMS Abelian, HMS Anemonen ja HMS Veronican kanssa saattuepalvelukseen Pohjois-Atlantille. Sodan lopun alus palveli l\xc3\xa4ntisen reitin alueella ja se poistettiin palveluksesta jo ennen vihollisuuksien p\xc3\xa4\xc3\xa4ttymist\xc3\xa4._NEWLINE_HMS Douglas myytiin romutettavaksi maaliskuussa 1945.'